Sarah Fazny

Maishara Fazny Mahadzir (lahir 19 Januari 1995) atau lebih terkenal sebagai Sarah Fazny merupakan seorang penyanyi wanita Malaysia. Beliau mula dikenali sewaktu menyertai rancangan realiti Mentor Legend sebagai anak didik legenda rock, Amy Search, di mana beliau berjaya memenangi tempat ketiga. Sarah merakamkan single pertamanya, "Tak Mungkin" yang dikeluarkan pada 2015.

Kerjaya
Sarah Fazny mula menunjukkan minat terhadap muzik seawal usia 9 tahun dan bakatnya mula dicungkil 
semasa sekolah menengah. Beliau juga pernah menerima undangan membuat persembahan di pelbagai majlis.

Pada tahun 2014, Sarah menyertai Mentor Legend sebagai anak didik Amy Search dan menjadi peserta kumpulan A. Antara peserta yang terlibat termasuk Sandra Dianne dan Aina Abdul. Beliau tersingkir di konsert minggu kedua, namun diserap semula sekaligus memenangi tempat ketiga pada konsert minggu kelapan.

Sarah mengikat kontrak bersama syarikat rakaman Indigital dan muncul bersama single pertama, "Tak Mungkin". Beliau bersama Ronnie Hussein ialah dua daripada 16 pasangan duet penyanyi yang mengambil bahagian dalam rancangan realiti Duo Star di Astro Ria, namun tersingkir di konsert minggu kelima.

Kerjaya Sarah di Indonesia bermula pada 2018 apabila beliau terpilih sebagai salah seorang daripada 6 peserta Malaysia yang mengambil bahagian dalam rancangan realiti D'Academy Asia musim keempat, peserta lain termasuk Wani Kayrie dan Fauziah Gambus.

Beliau melancarkan single terbarunya, "Mantankan Saja" hasil nukilan komposer Indonesia, Faishal Rizal manakala liriknya ditulis oleh Sarah sendiri. Beliau berhasrat ingin melibatkan diri dalam bidang lakonan. Pada September 2020, Sarah merakamkan lagu bertajuk "Ayuh Kita Merdeka" menampilkan duet bersama Awi Rafael.

Mentor Legend

Berikut ialah senarai persembahan Sarah dalam Mentor Legend:

+ PersembahanMingguTemaLaguPenyanyi asalKeputusan Minggu 1 Pengenalan "Skyfall" AdeleTERSINGKIR Minggu 2 DISERAP SEMULA Minggu 3  Solo & Duet "Chandelier"  "Fantasia Bulan Madu" (duet bersama Amy Search) Sia Furler  SearchSELAMAT Minggu 4 "Matahariku"  "Meniti Titian Usang" (duet bersama Search) Agnez Mo  SearchSELAMAT Minggu 5 "Merisik Khabar"  "Bang Bang"  Sudirman  Ariana Grande & Nicki MinajSELAMAT Minggu 6Separuh Akhir: Medley "I'm Telling You I'm Not Going"  "I Have Nothing"  "Asmaradana" Jennifer Hudson  Whitney Houston  Tiara JacquelinaSELAMAT Minggu 7 "Single Ladies"/"Love On Top"  "Tunggu Sekejap" Beyoncé Knowles  P. RamleeSELAMAT Minggu 8  Grand Finale "Isabella"/"Pawana" (duet bersama Amy Search)  "Dangerously in Love"  "Tanpa Kekasihku"  "Ikut Rentakku"/"Mercy" (duet bersama Atilia Haron) Search  Beyonce  Agnez Mo  Jaclyn Victor  DuffyTEMPAT KETIGA

Kehidupan peribadi
Sarah dilahirkan dan dibesarkan di Johor Bahru, Johor dan mempunyai adik-beradik seramai 15 orang. Beliau ialah adik kepada peserta Suara Viral, Mohd Firdhaus Mahadzir.

Beliau mendedahkan dalam satu temubual bersama Harian Metro bahawa akaun Instagram miliknya telah digodam. Beliau turut mendakwa penggodam itu turut menghubunginya menerusi WhatsApp yang menuntutnya membayar RM200 sekiranya mahukan kembali akaun Instagramnya, Sarah bagaimanapun tidak melayan ugutan tersebut.

Beliau turut bergiat aktif meniaga soto dan cookies homemade. Selain itu beliau juga baru memulakan perniagaan peruncitan pakaian SarahFaznyResources.

Diskografi
+Single Tajuk Tahun "Tak Mungkin"  2015 "Urusan Hati"  2017 "Kali Ketiga" ft. Fiq Mentor dan Carya Band 2019 "Mantankan Saja" "Ayuh Kita Merdeka" (duet bersama Awi Rafael) 2020 "Terus” ( duet bersama Zayani ) | 2023

Filemografi
+ Televisyen Tahun Tajuk Peranan Saluran TV 2014 Mentor Legend Dirinya sendiri/peserta TV3

Rujukan

Pautan luar



Kategori:Kelahiran 1995
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Penyanyi wanita Malaysia
Kategori:Penyanyi berbahasa Melayu
Kategori:Peserta Mentor